
Comisia pentru buget,

finanţe şi bănci

Bucureşti,      13.02.2003  

Nr. 22/49

Biroul Permanent

al

Camerei  Deputaţilor 

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr. 104/2002 privind regimul vamal al mărfurilor comercializate în regim duty-free, cu care comisia noastră a fost sesizată în fond cu adresa Biroului Permanent nr. 712  din 3 februarie 2003.

PREŞEDINTE,

Prof. dr. Florin Georgescu

Comisia pentru buget,

finanţe şi bănci

Bucureşti,       13.02.2003  

Nr. 49

RAPORT

asupra proiectului de Lege pentru aprobarea Ordonanţei de urgenţă a Guvernului nr. 104/2002 privind regimul vamal al mărfurilor comercializate în regim duty-free

Cu adresa nr.  712  din 3.02.2003, Biroul Permanent, conform art.89 şi 107 din Regulamentul Camerei Deputaţilor, a sesizat, pentru examinare şi avizare în fond, în procedură de urgenţă, Comisia pentru buget, finanţe şi bănci cu proiectul de Lege pentru aprobarea Ordonanţei de urgenţă a Guvernului nr. 104/2002 privind regimul vamal al mărfurilor comercializate în regim duty-free.

La întocmirea raportului s-au avut în vedere avizul Consiliului Legislativ.

La lucrările comisiei au participat 24 deputaţi, din totalul de 25 membri ai comisiei.

In urma examinării proiectului de Lege pentru aprobarea Ordonanţei de urgenţă a Guvernului nr. 104/2002 privind regimul vamal al mărfurilor comercializate în regim duty-free, în şedinţa din 13 februarie 2003, comisia a hotărât, cu unanimitate de voturi, ca proiectul de lege să fie supus spre dezbatere şi adoptare Plenului Camerei Deputaţilor, cu următoarele amendamente admise:

Nr.

crt.
Text iniţial
Text propus de Comisie

(autorul amendamentului)
Motivare

1.
LEGE

pentru aprobarea Ordonanţei de urgenţă a Guvernului nr. 104/2002 privind regimul vamal al mărfurilor comercializate în regim duty-free
Nemodificat


2.
ARTICOL UNIC

Se aprobă Ordonanţa de urgenţă a Guvernului nr. 104/2002 privind regimul vamal al mărfurilor comercializate în regim duty-free, publicată în Monitorul Oficial al României, Partea I, nr. 676 din 11 septembrie 2002, cu următoarele modificări şi completări:
Nemodificat


3.
Articolul 8 va avea următorul cuprins:

“Art. 8 – (1) Termenul de valabilitate a autorizaţiei de funcţionare a magazinelor duty-free situate în punctele de control pentru trecerea frontierei de stat terestre si navale, duty-free diplomatice şi de comercializare a mărfurilor în regim duty-free la bordul aeronavelor este de 5 ani.

(2) Termenul de plată a taxei de autorizare/magazin şi, respectiv, de comercializare în regim de duty-free a mărfurilor la bordul aeronavelor se stabileşte astfel:

a) pentru primul an, înainte de eliberarea autorizaţiei de funcţionare;

b) pentru următorii ani, cu 10 zile calendaristice înainte de expirarea anului de funcţionare precedent.

(3) Neplata taxei de autorizare la termenul stabilit conform alin. (2) lit. b) atrage anularea definitivă a autorizaţiei pentru magazinul în cauză, respectiv
Articolul 8 va avea următorul cuprins:

(1) Nemodificat.

(2) Nemodificat.

(3) Nemodificat.



pentru comercializarea mărfurilor în regim duty-free la bordul aeronavelor.




(4) Autorizaţiile emise până la data intrării în vigoare a prezentei ordonanţe de urgenţă pentru comercializarea mărfurilor în condiţiile art. 1 îşi păstrează valabilitatea până la expirarea perioadei de un an pentru care s-a efectuat ultima plată a taxei de autorizare anuală. 

Excepţie de la aceste prevederi fac autorizaţiile emise pentru  funcţionarea magazinelor duty-free situate în punctele de control pentru trecerea frontierei de stat aeriene, pentru care se va proceda la restituirea taxei de autorizare anuală, potrivit perioadei de nefuncţionare, confirmată de autoritatea vamală competentă.

(5) În sensul prezentei ordonanţe de urgenţă, perioada de nefuncţionare, reprezintă perioada de la data de 11 septembrie 2002, data apariţiei actului normativ în Monitorul Oficial al României, Partea I, şi până la data la care expiră anul de funcţionare pentru care s-a făcut plata taxei de autorizare anuală.
(4) În cazul autorizaţiilor emise înainte de intrarea în vigoare a prezentei ordonanţe de urgenţă, pentru  desfăşurarea activităţilor de comercializare a mărfurilor în regim duty-free, indiferent de locul de amplasare al magazinelor, se va proceda la restituirea proporţională a taxei de autorizare aferentă perioadei de nefuncţionare.

(5) Perioada de nefuncţionare în sensul prezentei ordonanţe de urgenţă, reprezintă pentru magazinele duty-free din aeroporturile internaţionale, perioada de la data de 11 septembrie 2002, data apariţiei actului normativ în Monitorul Oficial al României, Partea I, şi data la care expiră anul de funcţionare pentru care s-a făcut plata taxei de autorizare anuală. 
În vederea asigurării unui tratament nediscriminatoriu tuturor agenţilor economici a căror activitate a fost întreruptă prin ordonanţa în cauză.

Idem.



Pentru magazinele duty-free situate în punctele de control pentru trecerea frontierei de stat terestre şi navale, duty-free diplomatice şi de comercializare a mărfurilor în regim duty-free la bordul aeronavelor, perioada de nefuncţionare reprezintă perioada de la data de 10 noiembrie 2002 şi data la care expiră de drept anul de funcţionare pentru care s-a făcut plata taxei de autorizare anuală.



 (6) Restituirea diferenţelor de taxă de autorizare se va face de către unităţile trezoreriei statului.

(7) Procedura de restituire se va stabili prin ordin al ministrului finanţelor publice.

(8) Autorizaţiile emise pentru magazinele situate în punctele de control pentru trecerea frontierei de stat aeriene îşi încetează  valabilitatea la data intrării în vigoare a prezentei ordonanţe de urgenţă.”
(6) Restituirea diferenţelor de taxă de autorizare se va face de către unităţile trezoreriei statului în lei. Valoarea în lei se determină prin transformarea sumei în dolari SUA la cursul de schimb stabilit şi comunicat de B.N.R., în fiecare zi de joi. Acest curs se utilizează pe toată durata săptămânii următoare pentru sumele de restituit în cursul acelei săptămâni.

(7) Nemodificat.

(8) Nemodificat.
Idem.

La lucrările comisiei au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii ministerelor de resort, care au susţinut forma rezultată din prezentul raport.

Proiectul de Lege a fost adoptat de Senat în şedinţa din data de 19 decembrie 2002.

Prezentul proiect de Lege face parte din categoria legilor ordinare.

PREŞEDINTE,

Prof. dr. Florin Georgescu
SECRETAR,

Dr. Daniel Ionescu

   Consilieri parlamentari:

   Onete Alexandru

   Bărdiţă Mariana

